**BILJEŠKE UZ FINANCIJSKE IZVJEŠTAJE ZA RAZDOBLJE**

**01.01.2024. – 31.12.2024.**

**OSNOVNI PODACI O OBVEZNIKU PODNOŠENJA FINANCIJSKIH IZVJEŠTAJA:**

**NAZIV: OSNOVNA ŠKOLA SAMOBOR, STRAŽNIČKA 14, 10430 SAMOBOR**

**RKP: 14275 ŠIFRA ŠKOLE: 01-073-003 MB: 03102882 OIB:18880601256 RAZINA: 31**

**ODGOVORNA OSOBA: IGOR TURČEK**

**RAČUNOVOĐA: MATEA MUŽINIĆ**

**KONTAKT: tel. 01/3360-314 fax: 01/3366-057 mail:** **ured@os-samobor.skole.hr**

**BILJEŠKE UZ OBRAZAC: PR-RAS**

1. **6361 – TEKUĆE POMOĆI PRORAČUNSKIM KORISNICIMA IZ PRORAČUNA KOJI IM JE NADLEŽAN**

Tekuće pomoći proračunskim korisnicima iz nadležnog proračuna u 2024. godini iznose 3.038.329,69 € i odnose se na primitke od Ministarstva znanosti i obrazovanja, namijenjene za plaće i materijalna prava djelatnika, naknadu za nezapošljavanje osoba s invaliditetom, radne udžbenike, taxi prijevoz te didaktičku opremu za učenike s teškoćama u razvoju koji pohađaju specijalna odjeljenja. U usporedbi s istim izvještajnim razdobljem prethodne godine, tekuće pomoći proračunskim korisnicima porasle su za 26%, što je prvenstveno posljedica povećanja koeficijenata složenosti poslova, koji utječu na obračun plaća zaposlenika.

1. **6362 – KAPITALNE POMOĆI PRORAČUNSKIM KORISNICIMA IZ PRORAČUNA KOJI IM JE NADLEŽAN**

U tekućem izvještajnom rauzdoblju evidentirano je smanjenje u iznosu od 73,7% kapitalnih pomoći u odnosu na prethodnu godinu. Ovo smanjenje proizlazi iz činjenice da škola nije realizirala veću nabavu udžbenika trajnog karaktera s obzirom na to da raspolaže dovoljnom količinom udžbenika nabavljenih u prethodnom obračunskom razdoblju. Posljedično, nije bilo potrebe za većom nabavom udžbenika što se odrazilo na iznos primljenih kapitalnih pomoći.

1. **6526 – OSTALI NESPOMENUTI PRIHODI**

U 2024. godini, ostali nespomenuti prihodi ostvareni su u iznosu od 71.246,57 €, dok su u 2023. godini iznosili 97.445,93 €. Ovi prihodi odnose se na uplate roditelja za školsku kuhinju te prijevoz učenika na izlete. Usporedba prihoda između dvije godine ukazuje na smanjenje od približno 26,9%.

1. **6615 – PRIHODI OD PRUŽENIH USLUGA**

Prihodi od pruženih usluga u 2024. godini iznose 9.470,13 €, što predstavlja povećanje od 97,8% u odnosu na isto izvještajno razdoblje prethodne godine. Ovi prihodi se odnose na pričuvu i razgraničenje troškova za dječji vrtić "Izvor" te Sportske objekte Samobor.

1. **6631 – TEKUĆE DONACIJE**

U 2024. godini tekuće donacije iznose 14.124,09€ €, što predstavlja povećanje od 194,5%. Ove donacije odnose se na više izvora, uključujući donaciju Turističke zajednice grada Samobora za organizaciju Fašnika i nagradu za sudjelovanje na Fašniku, donaciju Crvenog križa Samobor u okviru Akcije solidarnosti, donaciju Hrvatskog filmskog saveza za sufinanciranje programa rada školske filmske družine u akademskoj godini 2023/2024., te donaciju kutija prve pomoći od strane Crvenog križa.

1. **6632 – KAPITALNE DONACIJE**

Kapitalne donacije su u 2024. godini ostvarene u iznosu od 70.258,76 € što pokazuje značajno povećanje u odnosu na prošlu godinu, a najvećim dijelom se odnose na donaciju laptopa od strane CARNET-a.

1. **6711 – PRIHOD IZ NADLEŽNOG PRORAČUNA ZA FINANCIRANJE RASHODA POSLOVANJA**

Prihodi iz nadležnog proračuna za financiranje rashoda poslovanja u 2024. godini zabilježili su porast od 37,6% u odnosu na isto izvještajno razdoblje prethodne godine. Povećanje prihoda najvećim je dijelom rezultat povećanja plaća uslijed povećanja koeficijenata složenosti poslova, povećanja satnice za obračun plaća pomoćnika u nastavi kao i financiranja materijalnih rashoda.

1. **6712 – PRIHODI IZ NADLEŽNOG PRORAČUNA ZA FINANCIRANJE RASHODA ZA NABAVU NEFINANCIJSKE IMOVINE**

Prihodi iz nadležnog proračuna za financiranje rashoda nabave nefinancijske imovine u izvještajnom razdoblju iznose 34.654,39 € i značajno su veći u odnosu na prethodnu godinu. Povećanje prihoda najvećim dijelom je rezultat nabave igrala za park kraj područne škole Celine, za što je Osnivač škole osigurao sredstva kroz proračun.

1. **3111 – PLAĆE ZA REDOVAN RAD**

Plaće za redovan rad su uvećane za 30,5 % u odnosu na isto izvještajno razdoblje prethodne godine s obzirom na povećanje koeficijenata složenosti poslova i povećanje satnice za obračun plaća pomoćnika u nastavi.

1. **3113 – PLAĆE ZA PREKOVREMENI RAD**

Rashodi za plaće za prekovremeni rad financirane od strane Ministarstva znanosti i obrazovanja te grada Samobora veći su u odnosu na prošlu godinu zbog povećanja koeficijenata složenosti poslova.

1. **312 – OSTALI RASHODI ZA ZAPOSLENE**

Ostali rashodi za zaposlene veći su za 23,2 % u odnosu na prošlu godinu i iznose 123.875,01 €, a najvećim djelom se odnose na uvođenje isplate uskrsnice.

1. **3232 – USLUGE TEKUĆEG I INVESTICIJSKOG ODRŽAVANJA**

Rashodi za usluge tekućeg i investicijskog održavanja u 2024. godini iznose 52.048,89€, što predstavlja značajan porast u odnosu na 28.754,68 € ostvarene u 2023. godini. Povećanje rashoda od 81,1% uglavnom je rezultat pojačanih ulaganja u održavanje infrastrukture, što uključuje kako redovito održavanje objekata, tako i ulaganja u obnovu i unapređenje postojećih resursa.

1. **3236 – ZDRAVSTVENE I VETERINARSKE USLUGE**

Rashodi za zdravstvene i veterinarske usluge u 2024. godini zabilježili su povećanje u odnosu na isto izvještajno razdoblje prethodne godine. Povećanje ovih rashoda rezultat je zapošljavanja novih kuharica te obnavljanja higijenskog minimuma što uključuje usklađivanje s potrebnim sanitarnim uvjetima, a također je rezultat obveznih zdravstvenih i laboratorijskih pregleda pomoćnika u nastavi.

1. **3237 – INTELEKTUALNE I OSOBNE USLUGE**

Rashodi za intelektualne i osobne usluge u 2024. godini iznose 7.940,37 € i odnose se na ugovore o djelu vanjskih suradnika angažiranih za izvođenje izborne nastave iz šaha, organizaciju Lidrana, vođenje županijskog natjecanja iz tenisa kao i za administrativne usluge vezane za provođenje postupka javne nabave.

1. **3291 – NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO**

Naknade za rad predstavničkih i izvršnih tijela u 2024. godini zabilježile su porast od 236,4% u odnosu na prethodnu godinu. Povećanje ovih rashoda rezultat je promjene ravnatelja što je uzrokovalo češće održavanje sjednica školskog odbora.

1. **3293 – REPREZENTACIJA**

Trošak reprezentacije je veći u odnosu na isto izvještajno razdoblje prošle godine i iznosi 3.480,55 €, a odnosi se na Županijsko stručno vijeće i ŽŠŠS, a škola je također u 2024. godini bila domaćin organizacije Lidrana što uključuje i pripadajuće troškove reprezentacije.

1. **3296 - TROŠKOVI SUDSKIH POSTUPAKA**

Troškovi sudskih postupaka u 2024. godini zabilježili su značajan porast od 314,8% u odnosu na prethodnu godinu. Ovaj porast rezultat je donošenja pravomoćnih sudskih presuda, na temelju kojih je isplaćeno ukupno 12 troškova sudskih postupaka. Povećanje ovih troškova ukazuje na završetak sudskih procesa i potrebu za podmirenjem obveza proizašlih iz pravomoćnih presuda.

1. **3433 - ZATEZNE KAMATE**

Povećanje zateznih kamate od 96,3% u 2024. godini se kao i u bilješci br. 17 odnosi na donošenje pravomoćnih sudskih presuda.

1. **3721 – NAKNADE GRAĐANIMA I KUĆANSTVIMA U NOVCU**

Naknade građanima i kućanstvima u novcu u 2024. godini veće su za 98,2% u odnosu na isto izvještajno razdoblje prethodne godine. Povećanje ovih naknada rezultat je porasta broja djece s teškoćama u razvoju čiji roditelji voze djecu u školu, kao i povećanja broja djece iz redovnih razrednih odjela koja također koriste privatni prijevoz.

1. **3722 – NAKNADE GRAĐANIMA I KUĆANSTVIMA U NARAVI**

Naknade građanima i kućanstvima u naravi u 2024. godini iznose 43.120,99 € i veći su za 167,0% u odnosu na 2023. godinu, a odnose se na nabavu radnih udžbenika.

**BILJEŠKE UZ OBRAZAC: BILANCA**

1. **16 - POTRAŽIVANJE ZA PRIHODE POSLOVANJA**

U potraživanja za prihode poslovanja uključena su potraživanja za prihode od Ministarstva znanosti i obrazovanja za taxi prijevoz učenika sa poteškoćama u razvoju, potraživanja za uplate roditelja za školsku prehranu i produženi boravak, potraživanja za prihode od prodaje proizvoda i usluga, te potraživanja za prihode iz proračuna, potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza.

1. **911 – VLASTITI IZVORI**

Stanje vlastitih izvora na dan 31.12.2024. godine iznosi 2.705.670,77 €.

1. **996 – IZVANBILANČNI ZAPISI - PASIVA**

Izvanbilančni zapisi odnose na primljene instrumente osiguranja plaćanja - bjanko zadužnicu tvrtke Pentek Quick d.o.o. za ugovor o javnoj nabavi za prijevoz za posebne razredne odjele br. 1/MV/2025 i potencijalne obveze po osnovi sudskih sporova u tijeku umanjeni u odnosu na prethodnu godinu obzirom na okončanje dvanaest sudskih postupaka.

**BILJEŠKE UZ OBRAZAC: RAS-funkcijski**

**09 – OBRAZOVANJE**

Daje nam prikaz ukupnih rashoda za 2024. godinu, koji se odnose na osnovno obrazovanje i dodatne usluge u obrazovanju, te su ukupni rashodi veći u odnosu na prethodnu godinu, a iznose 3.867.832,55 €. Od čega su rashodi za osnovno obrazovanje 3.194.522,12 €, a dodatne usluge u obrazovanju iznose 673.310,43 €.

**BILJEŠKE UZ OBRAZAC: OBVEZE**

Na početku izvještajnog razdoblja stanje obveza iznosilo je 292.645,10 € šifra V001, a na kraju izvještajnog razdoblja ukupne obveze iznose 289.276,41 € šifra V006.

Šifra V010 Međusobne obveze proračunskih korisnika u iznosu 9.044,35 €, a odnosi se na bolovanja djelatnika koje treba refundirati Hrvatski zavod za zdravstveno osiguranje.

Škola u izvjestajnom razdoblju od 01. siječnja do 31. prosinca 2024. godine na koji se odnosi Izvještaj o obvezama ima dospjelih obveza u iznosu od 8.013,46 €.

Računovođa: Ravnatelj:

/Matea Mužinić/ /Igor Turček/